तामुलपुर जिल्ला कुमारिकातानि बिमल नार्जारिया जाफुंसारदों द्रागन फिथाइनि आबाद मावनायजों ।  गावनि 6 बिघानिबो बांसिन हायाव द्रागन आबाद मावनानै गोबां मुलाम्फा मोननो हानायखौ जोंनो फोरमायथिदों ।  जाय समाव आबाद मावनायनि फारसे लाइमोनफोरा गोसो गैयै जालांदों बेफोरबादि समाव गावनि जाफुंसारनायखौ दिन्थिफुंनो हादों बिमल नार्जारिया ।  द्रागन फिथाइखौ 1 किल’यावनो 400 रांङै फाननो हादों जेरावनाखि थाइनै फिथाइजोंनो से किल’ जायो आरो गोबां मुलाम्फा मोननो हायो ।  दासिमाव बिथांया 300 केजिनि बांसिन द्रागन फिथाइखौ फाननो हाबाय आरो गोबां मुलाम्फा मोनबाय ।  खेबसे द्रागन बिफां गायनायानो खमैबो 20 बोसोरसिम फिथाइ होयो ।  बेनिखायनो जोंनि लाइमोनफोरा बे आबादनि सायाव गोसो होनांगौ होनना नार्जारि बिथांया बुंथियो ।  बेजों लोगोसेनो जायफोर लाइमोनफोरा बे द्रागन आबाद मावनायनि बागै मिथिनो गोसो बिथांमोनहा जानबुं नाम्बारजों जगाजग खालामनो हागोन आरो गावनि द्रागन आबाद मावनाय जायगायावबो फैनानै लोगो हमफैनो हागोन होनना बुंथिदों । 